Eveli Maksim on Imavere valla noor, kelle suurimaks huviks on tantsimine. Tantsimisega on tegelenud Eveli põhikoolis õppimise perioodist  kuni tänase päevani. Omandades ja täiendades pidevalt ise oma tantsulisi oskusi, on Eveli andnud läbi aastate panuse Imavere noortetööse kaasates ja  õpetades ka teisi noori  tantsima.

Ta on olnud tantsuringi juhendaja, osalenud ise tantsurühmade töös(breik, freestyle, Pillerpäkad),aidanud algatada Kihelkonna noorte breiktantsurühma loomist , on olnud  tantsuga seotud sündmustel alati  üks eestvedajatest rahvamajas ja noortekeskuses( n: Tantsupäev, play-back jms.).

Hetkel õpib Eveli Viljandi Kultuuriakadeemia päevases õppes, tantsu erialal. Eveli hobist on saamas tema unistuste töö.  Päevane õppevorm ja tihe õppekava  ei võimalda hetkel õpingute kõrval töötamist. Edaspidiseks on ta andnud lubaduse, et kohe kui võimalik ja õpingud lubavad , jätkab ta  Imavere noorte tantsupisikuga nakatamist .

Stipendium oleks Evelile tunnustuseks  Imavere valla noortetöösse panustamise eest  ning aitaks tal edukalt soovitud  õpinguid jätkata.